Petr Pavel

Petr Pavel (Çex tələffüzü: (ˈpɛtr̩ ˈpavɛl) ) — Çexiya Respublikasının hazırkı prezidenti, istefada olan ordu generalı və siyasətçi. O, 9 mart 2023-cü ildən etibarən Çexiya Respublikasının dördüncü prezidenti vəzifəsini icra edir. O, əvvəllər 2015–2018-ci illərdə NATO Hərbi Komitəsinin sədri, 2012–2015-ci illərdə isə Çexiya Silahlı Qüvvələrinin Baş Qərargah rəisi.

 Həyatı 
Petr Pavel 1 noyabr 1961-ci ildə Çexoslovakiyanın Plana şəhərində hərbçi ailəsində anadan olub. Atası 1973–1989-cu illərdə Tabor şəhərində Qərb Hərbi Dairəsinin komandanlığında kəşfiyyat zabiti kimi xidmət edib. 1983-cü ildə Vyskov şəhərindəki Quru Qoşunları Hərbi Universitetindən məzun olub və Çexoslovakiya Ordusunda paraşütçü olaraq xidmətə başlayıb. 1985-ci ildə Çexoslovakiya Kommunist Partiyasına üzv olub və 1989-cu ildə baş verən Məxməri İnqilaba qədər partiyada qalıb. 1988–1991-ci illərdə Brno Hərbi Akademiyasında təhsilini davam etdirib. Məxməri İnqilabdan sonra isə ABŞ-ın Bethesda şəhərində yerləşən Müdafiə Kəşfiyyat Kollecində, Böyük Britaniyanın Camberley şəhərindəki Qərargah Kollecində və London Kral Kollecində beynəlxalq əlaqələr üzrə magistr dərəcəsi alıb.

 Hərbi Karyerası 
 Pavel, 1993-cü ildə Xorvatiya Müstəqillik Müharibəsi zamanı Karin Bazasının təxliyəsində iştirak edərək beynəlxalq aləmdə tanınıb. O, 2012–2015-ci illərdə Çexiya Silahlı Qüvvələrinin Baş Qərargah rəisi vəzifəsini icra edib.
 2015–2018-ci illərdə isə NATO Hərbi Komitəsinin sədri seçilərək, bu vəzifəni tutan ilk Şərqi Blok mənşəli hərbçi olub. NATO-da çalışdığı müddətdə, 2014-cü ildə Rusiyanın Krımı ilhaq etməsi və 2018-ci ildə Türkiyənin Afrinə müdaxiləsi kimi hadisələrə cavab tədbirlərinin görülməsində iştirak edib.
 2018-ci ildə 44 illik hərbi xidmətindən sonra istefaya çıxıb.

 Şəxsi Həyatı 
İlk evliliyindən iki oğlu var. Hazırda ikinci həyat yoldaşı, Çexiya Ordusunda podpolkovnik rütbəsində olan Eva Pavlová ilə evlidir. Çex, İngilis, Fransız və Rus dillərini bilir.

 İstinadlar 

Kateqoriya:Fəaliyyətdə olan dövlət rəhbərləri
Kateqoriya:Çexiya prezidentləri